Ind-Eks-huset

Ind-Eks-huset er et kontor- og forretningsbygg som i dag er matrikulert til Henrik Ibsens gate 100, på Solli plass i Oslo. Det er oppført på tomten hvor «Det engelske kvarter» stod (Drammensveien 26–42, frem til det ble revet 2. januar 1962). Bygningen ble oppført som kontor- og representasjonslokaler for Norges Industriforbund og Norges Eksportråd, derav navnet «Industriens og Eksportens Hus», eller «Indekshuset».

Indekshuset er utført i prefabrikkerte betongelementer forblendet med hvit granitt, og første byggetrinn ble ferdigstilt i 1964. Det er tegnet av arkitekt John Engh, som mottok arkitekturprisen «Betongtavlen» for dette betongbygget. I 2011 ble bygget kåret til det styggeste i Oslo med 46% av stemmeneOslos mest storslåtte bygning, aftenposten.no 20. oktober 2011, nedlastet 19. desember 2016.

Bygget er 57 meter høyt og har ca. 27 000 m² gulvflate, inkludert fire etasjer under bakken. Over bakken er det 17 etasjer. Fondveggen i hovedvestibylen er utsmykket med det 33m² store mosaikk-verket «Sildefisket» av Rolf Nesch.

Både Regjeringskvartalet og Hydrobygget i Hydroparken (Bygdøy allé 2) er fra samme tidsepoke.

Referanser

Eksterne lenker


Kategori:Forretningsbygg i Oslo
Kategori:Bydel Frogner
Kategori:Betongtavlen
Kategori:John Engh
Kategori:Kulturminner i bydel Frogner
Kategori:Ruseløkka
Kategori:Byggverk fullført i 1964
Kategori:Eksport